da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da nl da da da da da da en da da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
KG66 og VIK Aarhus danske holdmestre - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
KG66 og VIK Aarhus danske holdmestre
Efter kvindernes første runde for to uger siden havde KG66’s førstehold sikret sig et nærmest gigantisk forspring på over 20 point, hvilket betød, at det erfarne hold bestående af Mette Hulgaard, Michelle Lauritsen, Marie Skammelsen, Victoria Schilling og Camille Rasmussen skulle begå adskillige fejl for ikke at forsvare DM-titlen. Fejl var der dog ikke mange af i finalen, og derfor lykkedes det for holdet at øge deres forspring yderligere og vinde en overlegen sejr med 153,2 point foran klubbens unge andethold, der scorede 133,85.
Linnea Wang fra VIK Aarhus var dagens bedste mangekæmper med en samlet score på 50,6 point, hvilket var med til at sikre bronzemedaljerne til holdet, der faktisk kun var 1,8 point fra andenpladsen. Farum Gymnastik Forening var lige i hælene på VIK, mens Viborg og Skive blev henholdsvis nummer fem og seks ved årets finale.
Inden mændenes finale havde de forsvarende mestre fra VIK Aarhus sikret sig et pænt forspring på lidt over syv point. Der var dog lagt op til en spændende kamp mod Gefion, idet VIK’s mest erfarne og vindende gymnast Helge Vammen efter opvarmningen måtte trække sig på grund af en skade i biceps. Men med solide præstationer fra holdets mangekæmpere Joachim Winther og Joao Marcus Fuglsig og specialisterne Kasper Rydberg, Stig Kjeldsen, Mads Freitag, Rasmus Vorup og den tidligere landsholdsgymnast Mikkel Søndergaard, lykkedes det holdet af vinde deres syvende danske mesterskab i træk.
Andenpladsen blev besat af Gefion fra København, der trods dagens bedste mangekampsresultat på 80,4 point af Marcus Frandsen, ikke kunne indhente VIK, der ved dagens konkurrence scorede 227,4 mens Gefion scorde 225,55.
AIG Aalborg blev nummer tre med en finalescore på 131,05.
DM-finalen var de danske VM-gymnasters sidste test inden VM i Glasgow, hvor de danske kvinder konkurrerer den 23. oktober, mens herrerne skal i ilden den 25.
Resultaterne fra kvindernes konkurrence kan ses her.
Resultaterne fra herrernes konkurrence kan ses her.
Følg idrætsgymnastik på Facebook!
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022